CELEX: 62015TN0256
Language: et
Date: 2015-05-22 00:00:00
Title: Kohtuasi T-256/15: 22. mail 2015 esitatud hagi – Telefónica versus komisjon

27.7.2015   
            
            
               ET
            
            
               Euroopa Liidu Teataja
            
            
               C 245/37
            
         22. mail 2015 esitatud hagi – Telefónica versus komisjon
   (Kohtuasi T-256/15)
   (2015/C 245/44)
   Kohtumenetluse keel: hispaania
   
      Pooled
   
   
      Hageja: Telefónica, S.A. (Madrid, Hispaania) (esindajad: advokaadid J. Ruiz Calzado ja J. Domínguez Pérez)
   
      Kostja: Euroopa Komisjon
   
      Nõuded
   
   Hageja palub Üldkohtul:
   
               —
            
            
               tühistada otsuse artikkel 1;
            
         
               —
            
            
               tühistada otsuse artikli 4 lõige 1 osas, milles sellega antakse Hispaania Kuningriigile korraldus lõpetada artiklis 1 kirjeldatud abikava;
            
         
               —
            
            
               tühistada otsuse artikli 4 lõiked 2, 3, 4 ja 5 osas, milles nendega antakse komisjoni määratletud riigiabi tagasinõudmise korraldus;
            
         
               —
            
            
               teise võimalusena piirata otsuse artikli 4 lõikes 2 pandud tagasinõudmise kohustust nii, nagu seda tehti esimeses ja teises otsuses, ja
            
         
               —
            
            
               mõista kõik kohtukulud välja komisjonilt.
            
         
      Väited ja peamised argumendid
   
   Käesolevas menetluses on vaidlustatud sama otsus, mis kohtuasjades T-12/15: Banco de Santander ja Santusa vs. komisjon ja T-252/15: Ferrovial SA jt vs. komisjon.
   Väited ja peamised argumendid on sarnased nendega, mis esitati nimetatud kohtuasjades.
   Eeskätt väidab hageja, et analüüsides DGT (Dirección General de Tributos) tõlgendust ja asudes seisukohale, et see tähendas sellise uue meetme olemasolu, mis kujutab endast uut riigiabi, ning samuti väites, et kaks esimest otsust ei hõlmanud kõnealuse meetme võimalikku kohaldamist kaudse osaluse omandamisele, rikkus komisjon õigusnorme ja hindas vääralt asjaolusid.